France Télévisions

France Télévisions (norsk oversettelse: Frankrikes fjernsyn) er et fransk kringkastingsselskap som produserer tv i Frankrike og landets oversjøiske besittelser. Tidligere ble selskapet finansiert av en kringkastingsavgift og reklame, men i dag finansieres selskapet av en kringkastingsavgift og statlige bidrag.

 Bakgrunn 
Fra 1964 til 1974 ble fransk radio og fjernsyn monopolisert gjennom opprettelsen av ORTF – Office de Radiodiffusion Télévision Française. For å fremme konkurranse ble ORTF splittet i syv selskaper, hvorav de tre tv-kanalene, TF1, Antenne 2 og FR3, ble uavhengige av hverandre. 

I 1987 ble TF1 privatisert, og de franske statseide kanalene som Antenne 2 og FR3 ble hardt presset. De statlige kanalene mistet 30 prosent av sin markedsandel mellom 1987 og 1989.Rollet, Brigitte. "Television in France", in Television in Europe, sider 39–40. Eds. Coleman, James A.; Rollet, Brigitte. Intellect Books, 1997.  I et forsøk på å redde de statlige kanalene, ble Antenne 2 og FR3 slått sammen under ett felles selskap: France Télévisions. I 1992 ble de to kanalene omdøpt til henholdsvis France 2 og France 3, og siden kom flere kanaler til.Hart, Jeffrey A. Technology, Television, and Competition: The Politics of Digital TV, side 46. Cambridge University Press, 2004.  

France 2 og France 3 økte sine markedsandeler til 41 prosent i 1995, og France 2 var sterkt avhengig av reklame- og sponsorinntekter. Særlig var konkurransen med den tidligere søsterkanalen TF1 sterk, og begge kanalene sendte store underholdnings- og nyhetsprogrammer samtidig.Scriven, Michael; Lecomte, Monia. Television Broadcasting in Contemporary France and Britain, sider 46, 51. Berghahn Books, 1999.  France Télévisions har vært finansiert gjennom en kringkastingsavgift og reklame. Fra 2010 har tv-reklamen på kanalen gradvis blitt utfaset, først på kveldstid og siden på dagtid.

 Kanaltilbud 
miniatyr|Hovedkontoret i Paris.
Selskapet driver flere kanaler:«Les chaînes du groupe France Télévisions» , France Télévisions. 
France 2, hovedkanal.
France 3, regionalkanal for Frankrike.
France 4, kanal for underholdning og kultur, deler frekvens med Culturebox.
Culturebox – kulturkanal som ble lansert 1. februar 2021, og som erstattet France Ô. Kanalen sender daglig fra 20.10–05.00 på frekvensen til France 4.
France 5, kanal for samfunnsspørsmål, kunnskapsprogrammer og dokumentarer.
La Première, nettverk med radio- og tv-kanaler som opererer i de oversjøiske områdene, blant andre Fransk Guyana, Fransk Polynesia, Guadeloupe,  Martinique, Mayotte, Ny-Caledonia, Réunion, Saint-Pierre og Miquelon og Wallis- og Futunaøyene. Kanalen var tidligere kjent som RFO – Réseau France Outre-mer, Outre-mer 1ère.
France Info – nyhetskanal.

 Tidligere kanaler 

 France Ô, kanal som sendte programmer fra de oversjøiske områdene, nedlagt høsten 2020.

Referanser

Eksterne lenker
 France Télévisions

Kategori:Franske medier
Kategori:Kringkastingsselskaper
Kategori:Den europeiske kringkastingsunion
Kategori:Selskaper etablert i 1992
Kategori:1992 i Frankrike
 France Tele